Om Nattergalens Forekomst i Nordsjælland foreligger følgende 

 Oplysninger: 



I Egnen omkring Esrom er den tiltaget meget i de senere 

 Aar. Reden er fundet baade paa Jorden og i lave Buske (O. C. 

 Olsen). — S. M. Saxtorph meddeler følgende: »I Egnen nærmest 

 om Hillerød optræder den meget vekslende. Det ene Aar kan 

 man træffe mange Par (ca. 6 — 8), andre Aar er der kun 2 — 3 Par. 

 Konstant træffes den i Slotshaven, Jægerbakken og en Mose ved 

 Tirsdagsskoven. Talrig i 1917. Hørte den desuden (2—3 Par) 

 ved Nøddebo og Esrom Søs sydlige Hjørne. Endvidere et Par 

 ved Søens Nordspids. Paa min Egn er den absolut ikke aftaget. 

 Den holder mest til, hvor der er lavt, noget sumpet og rigelig 

 Underbevoksning. En høj skraanende Skrænt med Buske og 

 tæt Plantevækst under større Træer med sumpede Strækninger 

 neden for Skraaningen er ideelt.« 



Fra Kregome ved Frederiksværk skriver Gaardejer And. L. 

 Hansen: »For 10 Aar siden ynglede et Par her i Haven, men 

 da Ungerne omtrent var flyvestærke, tog nogle Katte Yngelen, 

 ialt 5 Stkr. Denne Fugl yngler derimod i Frederiksværk Skov 

 (Arresødal) og i Heegaards Have i 1916.« 



Pastor Barfod, Hjørlunde, skriver: »Luscinia philomela er 

 her paa Egnen almindeligt ynglende; omkring Farum og Fure 

 Sø maa den betegnes som talrigt ynglende. Er i Løbet af de 

 16 Aar, jeg har boet her, tiltaget i Antal; yngler baade i Moser, 

 Haver og Skove; dog skal de to sidstnævnte Lokaliteter helst 

 være lavtliggende og i Nærheden af Sump eller Vand.« 



Om Nattergalens Forekomst i Egnen omkring Edelgave 

 (Smørum Sogn) giver Arkitekt A. Hagerup nogle Oplysninger af 

 ældre Dato. I Tidsrummet 1868 — 86 fandtes Nattergalen kun 

 ynglende der nogle faa Aar (1874 — 75?), da der fandtes 3—5 Par, 

 men ellers blev den kun truffet en Gang eller to paa Træk, 

 men ikke ynglende i det lange Tidsrum. 



Omkring Ebberødgaard ved Birkerød findes den almindeligt 

 ynglende, men det angives, at den tidligere skal have ynglet 

 talrigere i Anstaltens Have og Park (H. Leth). — Portner 

 N. Christiansen opgiver at have fundet Nattergalen ynglende 

 følgende Steder: En Have paa Sofievej, Charlottenlund; talrig i 

 Ermelunden, Sorgenfri Slotspark og langs Aaen til Raavad, i 

 nogle Moser ved Øverød, langs Prinsessestien fra Lyngby til 

 Frederiksdal, 2 Par i Kildeskoven ved Gentofte, mange Par rundt 



